Na temelju članka 107. Zakona o odgoju i obrazovanju u osnovnoj i srednjoj školi (N.N.87/08.,86/09, 92/10, 105/10., 90/11.,5/12.,16/12.,86/12., 126/12., 94/13.,152/14., 7/17. i 68/18.) ravnateljica Srednje škole fra Andrije Kačića Miošića 20340 Ploče, Tina Ujevića 5 raspisuje

## N A T J E Č A J

za popunu radnog mjesta

I. **Domar-kotlovničar** (obavlja i poslove kućnog majstora)-1 izvršiteljna neodređeno puno (40 sati tjedno) radno vrijeme u sjedištu Škole.

II. Pored općih uvjeta kandidati moraju ispunjavati i uvjete iz članka 106. i 107.Zakona o odgoju i obrazovanju u osnovnoj i srednjoj školi (N.N.87/08., 86/09, 92/10, 105/10., 90/11., 5/12.,16/12.,86/12.,126/12. 94/13. , 152/14., 7/17. i 68/18. ), i to:.

* Srednja stručna sprema strojarskog ili elektrotehničkog usmjerenja u trogodišnjem ili četverogodišnjem trajanju uz položen stručni ispit za rukovatelja centralnim grijanjem i jednom godinom radnog iskustva na poslovima domara-kotlovničara.

Probni rad 3 mjeseca.

III. Uz pismenu prijavu kandidati moraju priložiti presliku niže navedenih dokumenata, a u slučaju izbora izabrani kandidat dostavlja ovjerene preslike ili orginale:

* životopisa
* dokaza o državljanstvu
* rodnog lista
* svjedodžbe o stečenoj stručnoj spremi
* uvjerenje o položenom stručnom ispitu za rukovatelja centralnim grijanjem
* potvrdu o radnom iskustvu
* elektronički zapis o ukupnom stažu od HZMO-a
* uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (N.N.87/08. 86/09, 92/10, 105/10., 90/11., 5/12.,16/12.,86/12.,126/12. 94/13., 152/14. i 7/17. ne starije od 6 mjeseci).

U prijavi na natječaj kandidati trebaju navesti osobne podatke odnosno osobno ime, adresu stanovanja, broj telefona ili mobitela, po mogućnosti e-mail adresu na koju će mu biti dostavljena obavijest o datumu i vremenu procjene odnosno testiranja

Kandidat koji ima pravo prednosti kod prijema u javnu službu prema posebnom zakonu dužan je u prijavi na natječaj pozvati se na to pravo i o tome podastrijeti dokaze te ima prednost u odnosu na ostale kandidate samo pod jednakim uvjetima.   
Kandidat koji ostvaruje prednost pri zapošljavanju prema odredbama Zakona o pravima hrvatskih branitelja iz Domovinskog rata i članova njihovih obitelji (NN 121/17.) dužan je uz prijavu na natječaj dostaviti dokaze iz članka 103.st.1 navedenog zakona koji se može naći na internetskim stranicama Ministarstva hrvatskih branitelja: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Osobe koje su završile školovanje u inozemstvu trebaju priložiti dokaze sukladno Zakonu o priznavanju inozemnih obrazovnih kvalifikacija (NN 158/03, 198/03, 138/06, 45/11).

Prijave s prilozima o ispunjavanju uvjeta dostavljaju se osobno u Tajništvo škole ili poštom na adresu Škole: Srednja škola fra Andrije Kačića Miošića 20340 Ploče, Tina Ujevića 5 s naznakom“Za natječaj domar- kotlovničar“. Nepotpune i nepravovremeno dostavljene prijave neće se razmatrati.

Prijavom na ovaj natječaj kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno odredbama Uredbe (EU) 2016/679 Europskog parlamenta.

Odabir kandidata izvršit će se vrednovanjem koje obuhvaća procjenu odnosno testiranje kandidata, a o načinu procjene odnosno testiranja kandidata odlučuje Povjerenstvo. Procjeni odnosno testiranju mogu pristupiti kandidati koji su pravodobno dostavili potpunu prijavu sa svim prilozima i ispunjavaju uvjete Natječaja. Obavijest o datumu i vremenu provođenja razgovora (intervjua) objavit će se na mrežnoj stranici Škole [www.ss-fraandrijekacicamiosica-ploce.skole.hr](http://www.ss-fraandrijekacicamiosica-ploce.skole.hr) najkasnije 5 dana prije dana održavanja procjene odnosno testiranja.Kandidat koji ne pristupi procjeni odnosno testiranju smatra se da je odustao od natječaja.

IV. Rok za prijave je **od 20. kolovoza 2019.-28. kolovoza 2019.**, a kandidati će biti obaviješteni o rezultatu natječaja objavom odluke o izabranom kandidatu na gore naznačenoj mrežnoj stranici Škole. Natječajnu dokumentaciju ne vraćamo.

.

Izrazi u ovom natječaju odnose se na osobe oba spola koji se mogu prijaviti na natječaj sukladno članku 13.st.2. Zakona o ravnopravnosti spolova (N.N.82/2008. i69/2017.)